CELEX: 62012TN0381
Language: lv
Date: 2012-08-28 00:00:00
Title: Lieta T-381/12: Prasība, kas celta 2012. gada 28. augustā — Borrajo Canel u.c./ITSB — Technoazúcar ( “PALMA MULATA” )

10.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 343/17
            
         Prasība, kas celta 2012. gada 28. augustā — Borrajo Canel u.c./ITSB — Technoazúcar (“PALMA MULATA”)
   (Lieta T-381/12)
   2012/C 343/29
   Valoda, kādā sagatavots prasības pieteikums — spāņu
   
      Lietas dalībnieki
   
   
      Prasītāji: Ana Borrajo Canelo (Madride, Spānija), Carlos Borrajo Canelo (Madride), Luis Borrajo Canelo (Madride) (pārstāvis — A. Gómez López, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Technoazúcar (Havanna, Kuba)
   
      Prasītāju prasījumi
   
   
               —
            
            
               apmierināt prasību un atzīt par neatbilstošu Padomes Regulai (EK) Nr. 40/94 par Kopienas preču zīmi (tagad — Regula (EK) Nr. 207/2009) ITSB Apelāciju otrās padomes 2012. gada 21. maija lēmumu lietā R 2265/2010-2, ar kuru noraidīta pieteikuma par [preču zīmes] atcelšanu iesniedzēju apelācijas sūdzība par Anulēšanas nodaļas 2010. gada 24. septembra lēmumu, ar ko noraidīts pieteikums par Kopienas preču zīmes Nr. 4 602 454“PALMA MULATA” atcelšanu attiecībā uz precēm, kas ietilpst 33. klasē, konkrēti, attiecībā uz “rumu”;
            
         
               —
            
            
               piespriest atbildētājam un attiecīgā gadījumā personai, kas iestājusies lietā, atlīdzināt visus tiesāšanās izdevumus.
            
         
      Pamati un galvenie argumenti
   
   
      Reģistrēta Kopienas preču zīme, attiecībā uz kuru iesniegts pieteikums par atcelšanu: vārdiska preču zīme “PALMA MULATA” attiecībā uz precēm, kas ietilpst 33. klasē — Kopienas preču zīmes reģistrācija Nr. 4 602 454
   
      Kopienas preču zīmes īpašniece: Technoazúcar
   
   
      Lietas dalībnieki, kas lūdz atcelt Kopienas preču zīmi: prasītāji
   
      Anulēšanas nodaļas lēmums: noraidīt pieteikumu par atcelšanu
   
      Apelāciju padomes lēmums: noraidīt apelācijas sūdzību
   
      Izvirzītie pamati: Regulas Nr. 207/2009 15. panta 1. punkta a) apakšpunkta pārkāpums